I 1977 etablerte Trøndelag Teater «Onsdagsteatret», et tilbud rettet mot de aller yngste. Zaitzow var involvert i åpningsforestillingen: Hun samarbeidet med dukkespiller Reidun Aune og skuespiller Ma Rosnes Reitan om forestillingen. Selve historien var utviklet av Aune, etter et eventyr fra Hitra. Aune og Zaitzow laget dukkene. Zaitzow hadde også ansvar for scenografien. Forestillingen ble spilt både om våren og høsten 1977.